Translate the text from Welsh to English.



 
Bydd y gwasanaeth brysbennu dros y ffôn yn cyfeirio pobl at y gwasanaeth cywir ar gyfer eu cyflwr neu anaf yn lle bod pawb yn dod i’w hadran ddamweiniau ac achosion brys yn awtomatig i geisio gofal.


Mae’r newidiadau, a fydd yn cael eu treialu ym Mwrdd Iechyd Prifysgol Caerdydd a’r Fro yn cael eu modelu ar gynllun llwyddiannus o wledydd Llychlyn, ac yn rhan o ddull newydd o ddarparu gwasanaethau iechyd a gofal diogel sy'n canolbwyntio ar yr unigolyn.


Ni fydd gwasanaeth brys 999 wedi’i effeithio gan y newidiadau.


Dywedodd y Gweinidog Iechyd, Vaughan Gething:



> “Mae'r GIG wedi gorfod addasu'n gyflym i ymateb i'r pandemig, a hynny wrth gadw staff a chleifion yn ddiogel a pharhau i ddarparu'r gwasanaethau gofal brys ac argyfwng y mae eu hangen ar bobl.
> 
> 
> “Rydyn ni wedi edrych yn ofalus iawn ar sut mae pobl yn cael gafael ar wasanaethau gofal brys ac argyfwng, mewn ymateb i'r risgiau a'r cyfyngiadau sydd wedi dod yn sgil y pandemig.
> 
> 
> “Bu gostyngiad sydyn yn ystod cyfnod y cyfyngiadau symud yn nifer y bobl a aeth i adrannau argyfwng, a gwelwyd cynnydd mawr yn y nifer sy'n cael cymorth a chyngor o bell drwy GIG 111 a gwasanaethau ar\-lein.
> 
> 
> “Wrth i bresenoldeb ddechrau dychwelyd i lefelau mwy 'normal', mae'r newidiadau hyn o ran sut mae pobl wedi bod yn cael mynediad at wasanaethau dros yr wythnosau diwethaf yn rhywbeth y mae clinigwyr blaenllaw yn dweud y mae'n rhaid ei gynnal.”


Mae tystiolaeth yn awgrymu nad oes angen y gofal arbenigol a ddarperir gan weithwyr proffesiynol gofal iechyd yn yr unedau hyn ar gyfran o'r bobl sy'n mynd i adrannau argyfwng, ac y byddent yn elwa naill ai ar hunanofal neu ar gael cyngor, iechyd neu ofal cymdeithasol mewn rhannau eraill o'r system.


Mae tystiolaeth yn dod i'r amlwg hefyd bod y gostyngiad yn nifer y cleifion a ddaeth i'r adran argyfwng dros gyfnod y pandemig yn ymwneud yn bennaf â chleifion ‘risg is’, lle y byddai gael cyngor neu ofal yn rhywle arall wedi bod o fudd i brofiad a chanlyniadau.


Yn y mis diwethaf, wrth i nifer gynyddol o bobl geisio triniaeth yn yr adrannau argyfwng – gan ddychwelyd i’r ‘ystod arferol’ o weithgarwch – mae rhai byrddau iechyd wedi rhoi gwybod am giwiau o gleifion y tu allan i adrannau oherwydd bod llai o le o fewn yr adran i atal lledaeniad coronafeirws.


Mae Coleg Brenhinol Meddygaeth Frys (RCEM) a Choleg Brenhinol y Meddygon wedi mynegi pryder ynghylch diogelwch pobl a staff, os bydd adrannau argyfwng yn mynd yn orlawn.


Mae RCEM wedi sôn am yr angen brys i newid o fodel gwasanaeth gyda niferoedd diderfyn o bobl yn mynd i adrannau argyfwng mewn ffordd heb ei chydgysylltu, a all ei gwneud yn anodd cadw staff a chleifion yn ddiogel.


Mae dull braenaru newydd Bwrdd Iechyd Prifysgol Caerdydd a’r Fro – sef gwasanaeth ffôn CAV 24/7 – wedi’i gynllunio i helpu pobl y mae arnynt angen gofal brys i gael mynediad at y cyngor neu'r driniaeth gywir yn y lle iawn. Bydd yn cael ei lansio fis nesaf.


Bydd pobl sy'n galw'r gwasanaeth yn cael eu cyfeirio at y gwasanaeth mwyaf priodol ar gyfer eu hanghenion. Gallai hyn olygu y bydd pobl yn cael eu hannog i ofalu amdanynt eu hunain neu’n cael eu cyfeirio at wasanaeth mwy priodol yn eu cymuned leol neu’n cael apwyntiad personol mewn canolfan gofal brys neu adran argyfwng.


Ychwanegodd y Gweinidog Iechyd:



> "Dylai pobl â chyflyrau sy'n bygwth bywyd neu gyflyrau difrifol barhau i ddefnyddio gwasanaethau yn y ffordd arferol, ond, gyda mesurau pellter corfforol newydd yn eu lle, mae angen inni reoli pobl sydd â chyflyrau llai difrifol yn eu cymunedau lleol yn well neu drefnu apwyntiadau brys er mwyn osgoi gorlenwi a chiwio y tu allan i adrannau.
> 
> 
> “Nid ydym am weld teuluoedd mawr neu grwpiau mawr o bobl yn ymgynnull mewn adrannau, fel y gallwn amddiffyn pobl sydd mewn perygl, sy'n agored i niwed neu sydd wedi bod yn gwarchod, ond rydym hefyd yn cydnabod yr angen i sicrhau bod pobl yn cael y gwasanaeth cywir ar gyfer eu hanghenion. Gall hyn gael ei ddarparu yn y gymuned yn aml.”


Dywedodd Dr Jo Mower, cyfarwyddwr clinigol cenedlaethol gofal heb ei drefnu ac is\-lywydd RCEM:



> "Rydym yn cydnabod yr ymdrechion a wnaed gan y cyhoedd i ddefnyddio gwasanaethau gofal argyfwng yn synhwyrol yn ystod y pandemig ac yn diolch iddynt am hyn. Er hynny, mae'n rhaid inni ddysgu byw ochr yn ochr â’r coronafeirws ac nid ydym am weld gorlenwi a gorfod aros yn hir am wely eto yn ein hadrannau achosion brys.
> 
> 
> "Rydym yn gweithio gyda Llywodraeth Cymru i sicrhau bod cleifion yn cael eu gweld yn y lle iawn, a allai fod yn y gymuned, a chan y clinigydd iawn, y tro cyntaf."







Translation:


 
The telephone triage service will direct to people to the right service for their condition or injury instead of everyone automatically seeking care at their local A\&E department.


The changes, which will be trialled at Cardiff and Vale University Health Board, are modelled on a successful Scandinavian scheme, and are part of a new approach to delivering safe, person\-centred health and care services.


The emergency 999 service will not be affected by the changes.


Health Minister Vaughan Gething said:



> “The NHS has had to adapt quickly to respond to the pandemic, while keeping staff and patients safe and continuing to deliver the urgent and emergency care services people need.
> 
> 
> “We have looked very closely at how people access urgent and emergency care services, in response to the risks and restrictions the pandemic has brought.
> 
> 
> “Lockdown saw a sharp reduction in attendances at emergency departments, and a large increase in people accessing support and advice remotely via NHS 111 and online services.
> 
> 
> “As attendances begin to return to more normal levels, these changes in how people have been accessing services over recent weeks is something leading clinicians say must be maintained.”


Evidence suggests a proportion of people who come to emergency departments do not require the expert care provided by healthcare professionals in these units and would benefit from either self care or accessing advice, health or social care in other parts of the system.


There is also emerging evidence to suggest a reduction in attendances over the course of the pandemic related in a greater number to ‘lower risk’ patients, where experience and outcomes would have benefited from accessing advice or care elsewhere.


In the last month as increasing numbers of people have sought treatment at emergency departments – a return to a ‘normal range’ of activity – some health boards have reported queues forming outside as a result of the reduced space inside departments to prevent the spread of coronavirus.


The Royal College of Emergency Medicine (RCEM) and the Royal College of Physicians have expressed concerns about the safety of people and staff if emergency departments become over\-crowded.


RCEM has spoken of an urgent need to change from a service model with unlimited numbers of people attending emergency departments in an uncoordinated way, which can make it difficult to keep staff and patients safe.


Cardiff and Vale University Health Board’s pathfinder approach – the CAV 24/7 phone service – is designed to help people who want or need urgent care to access the right advice or treatment in the right place. It will be launched next month.


People who call the service will be directed to the most appropriate service for their need. This could mean people will be encouraged to self\-care or sign\-posted to a more appropriate service in their local community or be directly booked in for a personal appointment in an urgent care centre or emergency department.


The Health Minister added:



> “People with life\-threatening or serious conditions should continue to access services in the usual way but, with new physical distance measures in place, we need to better manage people with less severe conditions in their local communities or schedule urgent appointments to avoid over\-crowding and queuing outside departments.
> 
> 
> “We do not want to see large families or large groups of people congregating in departments, so we can protect people who are at risk, vulnerable or have been shielding, but we also recognise the need to ensure people get the right service for their needs. This can often be delivered in the community.”


Dr Jo Mower, National Clinical Director for Unscheduled Care and vice president of RCEM, said:



> “We recognise the efforts made by the public to use emergency care services sensibly during the pandemic and thank them for this. However, we must learn to live alongside coronavirus and we never want to see overcrowding and long waits for a bed return to our emergency departments.
> 
> 
> “We are working with Welsh Government to ensure patients are seen in the right place, which may be in the community, and by the right clinician, first time.”